Vi bodde to familier med tilsammen 5 barn på denne nydelig restaurerte vingården.
Et fantastisk opphold for både store og små! Store, lyse soverom og flotte bad. Oppholdsrommene var flotte med fantastiske buede takhvelvinger. Et sted man umiddelbart føler roen senke seg. En estetisk opplevelse både innvendig og utvendig! Utearealene var flotte, med stor plen og et stooort svømmebasseng. Ungene elsket det! Vinranker og olivenlunder så langt øyet kan se. Fikentrær og granatepletrær i hagen. Det ble en opplevelse for både øye og gane. Mange små og sjarmerende byer i nærheten som det var fint å ta en kjøretur til. Kysten med strender er heller ikke langt unna. Våre varmeste anbefalinger for dette stedet!! Passer både for familier og vennepar!